Fondide võrdlemiseks saad kasutada minuraha.ee pensionifondide võrdlustabelit, mis annab ülevaate kõigi II samba pensionifondide kohta - kes on fondivalitseja, kui suured on fondi väljalaske- ja tagasivõtmistasu ning valitsemistasu, milline on fondi investeerimispoliitika ja senine tootlus.    Samuti aitab fondide võrdlemisel Mida võrrelda? küsimustiku kasutamine. Selle abil saad aimu kõige olulisematest asjaoludest, mida fondi valikul silmas tuleks pidada.    Järgmisel aastal taastuvad kohustusliku kogumispensioni sissemaksed pooles ulatuses ehk inimene  maksab 1% oma palgast ja riik lisab sellele 2%. Need, kes esitasid 2009. aasta lõpus avalduse endapoolse makse jätkamiseks, maksavad endiselt 2%, millele riik lisab samuti 2%.